અદિ તોમર (અાર. માધવન) બોક્સર છે. તે બોક્સિંગમાં ગોલ્ડ મેડલ જીતવા ઈચ્છે છે, પરંતુ તેનું અા સપનું તેનો જ કોચ તોડી નાખે છે. કેટલાક એવા સંજોગો ઊભા થાય છે કે અદિએ બોક્સિંગ છોડી દેવું પડે છે. અા વાતને દસ વર્ષ વીતી જાય છે. દસ વર્ષમાં અદિ પોતાની લાઈફને વેરવિખેર કરી નાખે છે. તે દારૂના નશામાં ડૂબી જાય છે અને ડિપ્રેશનમાં ચાલ્યો જાય છે. અદિનો એક મિત્ર તેને ફરી રમતની દુનિયામાં લાવે છે. તે એક સામાન્ય ફિશર વુમન માધી (રિતિકા સિંહ)ને બોક્સર બનાવે છે. અદિ હવે માધીને ગોલ્ડ મેડલ જીતાડવા ઈચ્છે છે. માધીમાં ચેમ્પિયન બનવાની કેપેસિટી છે, પરંતુ તેની પાસે કોઈ દિશા નથી. અદિ માધીને તૈયાર કરે છે. હવે બંનેની ચેમ્પિયન‌િશપ તરફની જર્ની શરૂ થાય છે. માધીનું કેરેક્ટર કરતી રિતિકા રિયલ બોક્સર છે. અાર. માધવને પણ અા ફિલ્મ માટે બોક્સિંગનો ચાર મહિનાનો કોર્સ કર્યો છે. •